**PROPOSTA AL PLE D’APROVACIÓ**

**del compte general de l’exercici [any] de [nom entitat local]**

L’article 208 del Reial decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals (RDL 2/2004), estableix que, en finalitzar l’exercici pressupostari, les entitats locals formaran el compte general que posarà de manifest la gestió realitzada en els aspectes econòmic, financer, patrimonial i pressupostari.

La Regla 46.1 de la Instrucció del model simplificat de comptabilitat pública (ICAL 2013), aprovada per l’Ordre HAP/1782/2013, de 20 de setembre, disposa que els comptes anuals són el balanç, el compte del resultat econòmic i patrimonial, l’estat de canvis en el patrimoni net, l’estat de fluxos d’efectiu, l’estat de liquidació del pressupost i la memòria. Com a documentació complementària, la regla 46.3 assenyala que s’han d’incloure les actes d’arqueig, les certificacions bancàries i, en cas de discrepància, l’estat conciliatori.

L’article 212.2 del RDL 2/2004, així com la regla 50 de ICAL 2013, disposen que el compte general, format per la Intervenció, se sotmetrà a informe de la Comissió Especial de Comptes de l’entitat abans de l’1 de juny de l’exercici immediat següent. El compte general i l’informe de la Comissió Especial de Comptes s’exposaran al públic per un termini de 15 dies, durant els quals els interessats podran presentar reclamacions, objeccions o observacions. Acompanyat dels informes de la Comissió Especial de Comptes i de les reclamacions formulades, el compte general se sotmetrà al Ple de la corporació perquè pugui ser aprovat abans de l’1 d’octubre i rendit, degudament aprovat, a la Sindicatura de Comptes abans del 15 d’octubre.

La regla 50.4 de la ICAL 2013 assenyala que l’aprovació del compte general és un acte essencial per a la seva fiscalització per part dels òrgans de control extern, que no requereix la conformitat amb les actuacions que s’hi reflecteixen, ni genera responsabilitat per raó de les mateixes.

Vist l’informe d’Intervenció relatiu a la formació del compte general de [nom entitat local] i l’informe de la Comissió Especial de Comptes, el/la President/a-Alcalde/ssa, proposa al Ple l’adopció del següent ACORD:

**PRIMER**.- Aprovar el compte general de [nom entitat local] de l’exercici [any] segons el detall que s’exposa a continuació:

1. **COMPTES ANUALS[[1]](#footnote-1)**
   1. El balanç.

*Sortides per impressora\_Comptes Anuals\_Estat de Liquidació\_Balanç*

* 1. El compte del resultat econòmic-patrimonial, que dóna un [estalvi/desestalvi] d’euros.

*Sortides per impressora\_Comptes Anuals\_Estat de Liquidació\_Compte del Resultat Econòmic Patrimonial*

* 1. L’estat de canvis en el patrimoni net.

*Sortides per impressora\_Comptes Anuals\_Estat de Liquidació\_Estat Total de Canvis en el Patrimoni Net*

* 1. L’estat de liquidació del pressupost, integrat per la liquidació del pressupost de despeses, la liquidació del pressupost d’ingressos i el resultat pressupostari en els termes que estableix la ICAL 2013.

*Sortides per impresora\_ Estats d’execució\_a data actual\_Estat execució de despeses per capítol + Amb model A i D*

*Sortides per impresora\_ Estats d’execució a data actual\_Estat d’execució d’ingresos per capítol*

*Sortides per impressora\_Comptes Anuals\_Estat de Liquidació\_Resultat pressupostari*

* 1. La memòria, integrada pels 28 apartats que estableix la ICAL 2013.

*Sortides per impressora\_Comptes Anuals\_Memòria*

1. **DOCUMENTACIÓ COMPLEMENTÀRIA[[2]](#footnote-2)**
   1. Acta d’arqueig de les existències de caixa referides a fi d’exercici.
   2. Certificacions de cada entitat financera dels saldos existents en cadascuna d’elles a favor de l’entitat local, referides a fi d’exercici, i estat conciliatori entre els saldos comptables i els bancaris.

**SEGON.-** Retre a la Sindicatura de Comptes el compte general de l’exercici, degudament aprovat, abans del 15 d’octubre.

*Document signat electrònicament*

*Document signat electrònicament*

1. En el cas de tenir ens dependents, cal incloure la informació dels Comptes anuals per cadascuna de les entitats que integren el compte general (entitat matriu, organismes autònoms, consorcis adscrits) [↑](#footnote-ref-1)
2. En el cas de tenir ens dependents, cal incloure en aquest apartat, a més, la informació dels comptes anuals de les societats mercantils i/o d’aquelles unitats dependents incloses en l’àmbit d’aplicació de la LO 2/2012 (entitats sense ànim de lucre...). [↑](#footnote-ref-2)